สวยยันเงา สนุก สุดซึ้ง แฟนมีตติ้ง ยุนอาเทพธิดาเกาหลี
ทำอะไรก็ดูงดงามชวนมองไปหมด สำหรับเทพธิดาแสนสวยแห่งวงการบันเทิงเกาหลีใต้ ยุนอา (YOONA) หนึ่งในสมาชิกวง Girls Generation (เกิร์ลส์ เจเนอเรชั่น) ลัดฟ้ามาเปลี่ยนวันธรรมดาของแฟนชาวไทยให้กลายเป็นวันสุดวิเศษในงานแฟนมีตติ้ง YOONA FANMEETING TOUR, So Wonderful Day #Story_1  in BANGKOK (ยุนอา แฟนมีตติ้ง ทัวร์ โซ วันเดอร์ฟูลเดย์ สตอรี่ วัน  อิน แบงค็อก),ซึ่งงานนี้จัดขึ้นเมื่อวันเสาร์ที่ 7 กรกฎาคม 2561 เวลา 18.00 น. ณ  ธันเดอร์โดม เมืองทองธานี ซึ่งงานแฟนมีตติ้งที่เกิดขึ้นในครั้งนี้ นับเป็นครั้งแรกที่ศิลปินหญิงเดี่ยวสัญชาติเกาหลีสามารถจัดงานแฟนมีตติ้งที่ธันเดอร์โดม และบัตรจำนวนกว่า 3,800 ใบ ถูกจำหน่ายหมดเกลี้ยงทุกที่นั่ง ยิ่งเป็นสิ่งที่พิสูจน์ให้เห็นถึงกระแสตอบรับอันท่วมท้น และพลังความนิยมอันไม่เสื่อมคลายของ ยุนอา ในประเทศไทยได้เป็นอย่างดี,เราได้เริ่มสัมผัสความวิเศษของเรื่องราวแรกด้วยการปรากฏตัวอย่างเปล่งประกายของ ยุนอา ที่มาพร้อมเสียงใสๆ ในบทเพลงแนวอะคูสติก บัลลาด When The Wind Blows ท่ามกลางทะเลแท่งไฟสีชมพู และเสียงกรี๊ดต้อนรับอย่างอบอุ่น ก่อนจะส่งรอยยิ้มหวานทักทายผู้ชมอย่างเป็นทางการ จากนั้นจึงเข้าสู่ช่วงทำความรู้จักกับตัวตนของหญิงสาวที่ชื่อว่า ยุนอา กันมากยิ่งขึ้นผ่านการพูดคุยต่างๆ และช่วง #Yoongstagram (ยุนสตาแกรม) ที่เธอได้แชร์รูปภาพสุดเอ็กซ์คลูซีฟที่ไม่เคยเห็นที่ไหนมาก่อน พร้อมเรื่องราวของภาพนั้นๆ รวมถึงยังได้เลือกคำถามที่แฟนๆ อยากรู้มาตอบกันแบบสดๆ,นอกจากนี้ ยังมีกิจกรรมที่ให้เธอได้โชว์ฝีมือการทำน้ำแตงโมปั่นของโปรด และเกมสนุกๆ อย่างเกมใบ้คำ และเกมเทเลพาธีสื่อใจที่เธอได้สุ่มเลือกผู้โชคดีขึ้นไปร่วมเล่น และรับของรางวัลบนเวทีแบบกระทบไหล่สุดใกล้ชิด อีกทั้งยังเซอร์ไพรส์แฟนๆ ด้วยการร้องคัฟเวอร์เพลงภาษาไทย YOU YOU YOU ของ เอิ๊ต ภัทรวี ซึ่งเป็นเพลงที่เธอตั้งใจเตรียมเพื่อมาสร้างสีสันให้กับแฟนๆ ชาวไทยกันมากยิ่งขึ้นจนฟินอิ่มความสุขกันแบบสุดๆ,ความวิเศษของงานยังไม่หมดเพียงเท่านี้ เพราะ ยุนอา ยังคงเฉิดฉายปล่อยเสน่ห์อันโดดเด่นออกมาอย่างไม่สิ้นสุดผ่านเวทีโซโล่ ทั้งผลงานล่าสุดแนวบัลลาด To You ที่เธอได้โชว์เสียงร้อง และภาพลักษณ์อันสวยหวานราวกับเทพธิดา รวมถึงเวทีการเต้นอันน่าตื่นตาตื่นใจที่เธอได้แปลงโฉมเป็นสาวสุดเซ็กซี่ โชว์ทักษะการเต้นสุดเท่ แข็งแรง และมีพลังในเพลง Watch Me Do ของ Meghan Trainor,ทางด้านแฟนคลับ โซวอน ก็ได้แสดงความรักอันไม่เสื่อมคลายผ่านวิดีโอแฟนโปรเจกต์ที่รวบรวมเสน่ห์หลากหลายด้านของ ยุนอา, ภาพอันน่าประทับใจในช่วงที่เธอได้เดินทางมาประเทศไทย พร้อมส่งความรู้สึกให้ได้รู้ผ่านข้อความอันน่าประทับใจ และการแปรอักษร ❤ Y A รวมถึงแบนเนอร์ FOREVER YOURS ที่เป็นเหมือนคำสัญญาจากใจว่าจะอยู่ด้วยกันตลอดไป ทำเอาเจ้าตัวซาบซึ้ง และประทับใจจนกลั้นน้ำตาไว้ไม่อยู่ ก่อนปิดท้ายวันดีๆ ด้วยเพลงน่ารักๆ อย่าง Deoksugung Stonewall Walkway ที่ทุกคนในฮอลล์ได้ร่วมร้องไปด้วยกัน เรียกได้ว่า งานนี้ ยุนอา และแฟนคลับชาวไทยได้เปลี่ยนวันธรรมดาให้กลายเป็นวันอันแสนวิเศษ พร้อมสร้างสรรค์เรื่องราวแรกอันเต็มไปด้วยความทรงจำอบอุ่นมากมายที่จะตราตรึงอยู่ในหัวใจของทุกคนได้อย่างสมบูรณ์แบบ
ทำอะไรก็ดูงดงามชวนมองไปหมด สำหรับเทพธิดาแสนสวยแห่งวงการบันเทิงเกาหลีใต้  ยุนอา  (YOONA)  หนึ่งในสมาชิกวง  Girls Generation (เกิร์ลส์  เจเนอเรชั่น) 
ยุนอา,ยุนอา แฟนมีตติ้ง,Girls’ Generation,แฟนมีตติ้งศิลปินเกาหลี,YOONA FANMEETING TOUR,คอนเสิร์ต